Diari Oficial de la Generalitat Valenciana


Sumari del DOGV 7565, del 07-07-2015 (2015/5968)

RESOLUCIÓ de 4 de juny de 2015, del Servici Territorial d'Energia de València, relativa a l'autorització administrativa i aprovació del projecte d'instal·lació de gas natural en el terme municipal de Náquera. Expedient CBREDE/2014/28/46.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7565

Data del DOGV
:   07-07-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/5968


Data del document
:   04-06-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * Nàquera
    * empresa privada

RESOLUCIÓ de 4 de juny de 2015, del Servici Territorial d'Energia de València, relativa a l'autorització administrativa i aprovació del projecte d'instal·lació de gas natural en el terme municipal de Náquera. Expedient CBREDE/2014/28/46. [2015/5968]  
Presentada la sol·licitud d'autorització administrativa i aprovació del projecte d'execució de la instal·lació de gas natural indicada.  
  
Fets els tràmits establits en el títol IV, capítol II, del Reial Decret 1434/2002, de 27 de desembre, (BOE 31.12.2002), en què es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Este Servici Territorial, en l'àmbit de les competències que té atribuïdes, resol:  
  
Primer  
Atorgar al peticionari l'autorització administrativa de la instal·lació de gas natural que s'indica:  
  
Expedient: CBREDE/2014/28/46.  
Peticionari: Gas Natural Cegas, SA.  
Emplaçament/zona: terme municipal de Náquera.  
Projecte: projecte d'autorització administrativa i execució d'instal·lacions de la xarxa de gas natural en MOP 0,4 bar per al subministrament de la urbanització Mont-Ros en el terme municipal de Náquera (València).   
Punt/s de connexió: segons el plànol IORN180226164 C-IM 01.  
Fases d'expansió (segons el plànol): segons el plànol JVMH630842207 S-ZB 01.  
Pressió/ons: 0,4 bar.  
Pressupost: 211.491,63 euros.  
Esta autorització administrativa s'atorga a l'empara dels articles 3.3 apartat d i 73.2 de la Llei 34/1998, de 7 d'octubre, (BOE 08.10.1998), del Sector d'Hidrocarburs, en la redacció donada per la Llei 12/2007, de 2 de juliol, BOE de 03.07.2007, que la modifica, i queda sotmesa a les condicions següents:  
I. El titular constituirà en el termini d'un mes a partir de la data de la notificació d'esta resolució una garantia per valor de 4.229,83 euros, l'import del dos per cent del pressupost de la instal·lació que figura en l'expedient de sol·licitud, a presentar en el Servici Territorial d'Energia de València, per a garantir el compliment de les seues obligacions, d'acord amb l'article 73.4 de la Llei 34/1998, en la redacció donada pel Reial Decret Llei 5/2005, d'11 de març, (BOE 14.03.2005), de Reformes Urgents per a l'Impuls de la Productivitat i per a la Millora de la Contractació Pública.  
  
Esta fiança es constituirà en la Tresoreria del Servici Territorial de València de la Conselleria d'Economia i Administracions Públiques, de conformitat amb l'Orde de 14 de febrer de 1986 i amb l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança es tornarà al titular d'esta autorització una vegada que el Servici Territorial d'Energia de València formalitze l'acta de posada en marxa de les instal·lacions a què es referix la resolució present.  
II. El titular complirà les obligacions que estrictament s'assenyalen en l'article 74, obligacions dels distribuïdors de gas natural, de la Llei 34/1998, en la redacció donada per la Llei 12/2007, i les que s'assenyalen en l'article 10 del Reial Decret 1434/2002. En especial, estarà obligat a ampliar les instal·lacions de distribució, en l'àmbit geogràfic de l'autorització, quan calga atendre noves demandes de subministrament de gas, sense perjuí del que resulte de l'aplicació del règim reglamentari establit per a les connexions.  
  
III. El titular d'esta autorització tindrà, com a distribuïdor, els drets que assenyala l'article 75 de la Llei 34/1998, en la redacció donada per la Llei 12/2007, i els que s'assenyalen en l'article 10 del Reial Decret 1434/2002.  
IV. Esta autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessaris per a la realització de les instal·lacions, d'acord amb la legislació sectorial corresponent o amb altres disposicions aplicables. I, en especial, les relatives a l'ordenació del territori i del medi ambient, tot segons l'article 73.4 de la Llei 34/1998, en la redacció donada pel Reial Decret Llei 5/2005.  
  
V. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, en la redacció donada per l'article vint-i-huit del Reial Decret Llei 5/2005.  
  
VI. Esta autorització s'atorga sense perjuí de tercers i deixant a part els drets particulars.  
VII. La determinació de les tarifes i del règim econòmic que siguen d'aplicació per al subministrament de gas natural es regirà per les disposicions vigents en cada moment.  
  
Segon  
Aprovar el projecte d'execució de la instal·lació. En l'execució del projecte es tindran en compte les condicions següents:  
1. Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.  
2. El peticionari haurà de tindre en compte les prescripcions disposades en els reglaments vigents i els condicionats imposats pels organismes afectats.  
3. El termini d'execució de la instal·lació serà de 12 mesos des de l'endemà de la notificació d'esta resolució. No obstant això, abans d'acabar-la, podrà sol·licitar-se'n una ampliació concreta a través d'una sol·licitud motivada davant d'este servici territorial, acompanyant-la a este efecte de la documentació justificativa de la demora i del cronograma de treballs previstos per al nou termini sol·licitat.  
  
4. El titular donarà compte del final de les obres per mitjà de la presentació de la sol·licitud d'acta de posada en servici, en els termes establits en l'article 85 del Reial Decret 1434/2002 i en l'article 9 de l'Orde de 18 de novembre de 1974, (BOE 06.12.1975), per la qual s'aprova el Reglament de xarxes i connexions de combustibles gasosos.  
  
Podrà ser causa de revocació d'esta resolució l'incompliment de les condicions que s'hi expressen, la variació substancial de les característiques descrites en la documentació presentada i que n'han determinat l'atorgament o una altra causa excepcional que la justifique.  
  
  
Contra esta resolució, que no posa fi a la via administrativa, pot interposar-se un recurs d'alçada davant de la Direcció General d'Energia en el termini d'un mes, comptat a partir de l'endemà que es notifique, d'acord amb els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 4 de juny de 2015.- El cap del Servici Territorial d'Energia: Enrique Climent Sirvent.